Lav et referat af nedenstående tekst:

Tekst:
"Aalborg Kommune dækker ikke omkostninger for medrejsende ægtefæller og ledsagere." Så firkantet er første punkt i Aalborg Kommunes netop vedtagne rejseregler, der erstatter de gamle meget omtalte regler hvor ægtefæller på kommunens regning kunne rejse med deres mænd og hustruer på officielle rejser for kommunen som repræsentanter for kommunen. Den nyvalgte borgmester Thomas Kastrup-Larsen (S) har længe haft ønsket om nye rejseregler på blokken og da flere medier kort før kommunalvalget i november rejste sagen var han hurtigt på banen for at sige, at reglerne skulle ændres. I et interview på TV2/Nord sagde daværende rådmand Kastrup-Larsen: - Jeg synes, vi lever i en tidsalder, hvor vi skal have nogle nye rejseregler. De regler vi har nu, er vedtaget i 1998 og tiden er ganske enkelt løbet fra dem. - Jeg synes det er vigtigt, at vi kommer ud i verden og får opsøgt ny inspiration, plejet vores netværk og den slags ting, men at ægtefæller skal med, hører fortiden til. Nu er reglerne altså blevet ændret som en af den nye S-borgmesters første gerninger. - Jeg er rigtig godt tilfreds med at et samlet byråd har fået ændret de her regler, som jeg længe har sagt det skulle gøres, lyder det fra borgmesteren.

Referat:
Et samlet byråd besluttede mandag at ændre Aalborg Kommunes meget omtalte rejseregler.